ᱢᱚᱫᱷᱩᱵᱚᱱᱤ

ᱢᱚᱫᱷᱩᱵᱚᱱᱤ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱚᱫᱷᱩᱵᱚᱱᱤ ᱦᱚᱱᱚᱛ ᱨᱮᱭᱟᱜ ᱵᱟᱡᱟᱨ ᱢᱩᱬᱩᱛ ᱟᱹᱯᱤᱥ ᱟᱨ ᱢᱩᱱᱤᱥᱤᱯᱟᱞᱴᱤ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱫᱚᱨᱵᱷᱚᱝᱜᱟ ᱰᱤᱵᱷᱤᱡᱚᱵ ᱵᱟᱝᱢᱟ ᱠᱷᱚᱱᱰ ᱞᱟᱛᱟᱨ ᱨᱮ ᱦᱤᱡᱩᱜ ᱠᱟᱱᱟ ᱾ ᱫᱚᱨᱵᱷᱚᱝᱜᱟ ᱠᱷᱚᱱᱟᱜ ᱢᱚᱫᱷᱩᱵᱚᱱᱤ ᱵᱟᱡᱟᱨ ᱫᱚ 26 ᱠᱤᱞᱚ ᱢᱤᱴᱚᱨ ᱩᱛᱚᱨ ᱯᱩᱨᱩᱵᱽ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱢᱟᱬᱟᱝ ᱵᱮᱛᱤᱭᱟ ᱨᱟᱡᱽ ᱨᱮᱭᱟᱜ ᱢᱤᱫ ᱚᱝᱥᱚ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱱᱚᱣᱟ ᱢᱤᱫ ᱵᱟᱡᱟᱨ ᱞᱮᱠᱟᱛᱮ ᱵᱮᱱᱟᱣ ᱨᱟᱠᱟᱵ ᱮᱱᱟ ᱾   ᱢᱚᱫᱷᱩᱵᱚᱱ ᱟᱹᱲᱟᱹ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱧᱮᱞᱮ ᱨᱟᱥᱟ ᱨᱮᱭᱟᱜ ᱵᱩᱨᱩ ᱵᱟᱝᱢᱟ ᱵᱤᱨ ᱾ ᱱᱚᱶᱟ ᱫᱚ ᱦᱚᱲ ᱮᱴᱟᱜ ᱞᱮᱠᱟ ᱦᱚᱸᱠᱚ ᱵᱤᱥᱲᱤᱭᱟ ᱾ ᱢᱚᱫᱷᱩ ᱵᱷᱟᱱᱤ ᱢᱮᱱᱮᱛ ᱥᱤᱵᱤᱞ ᱨᱚᱲ ᱵᱟᱝᱢᱟ ᱥᱤᱵᱤᱞ ᱯᱟᱹᱨᱥᱤ ᱾   ᱢᱚᱫᱷᱩᱵᱚᱱᱤ ᱫᱚ ᱞᱟᱠᱪᱟᱨ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱰᱮ ᱟᱹᱰᱤ ᱜᱟᱱ ᱥᱟᱶᱦᱮᱫᱤᱭᱟ ᱠᱚ ᱡᱟᱱᱟᱢ ᱟᱠᱟᱱᱟ ᱾ ᱠᱟᱛᱷᱟ ᱢᱮᱱᱟᱜ ᱟ ᱡᱮ ᱢᱚᱫᱷᱩᱵᱚᱱᱤ ᱫᱚ ᱡᱮᱜᱮᱛ ᱨᱮᱭᱟᱜ ᱫᱚᱥᱟᱨ ᱵᱟᱡᱟᱨ ᱠᱟᱱᱟ ᱡᱟᱦᱟᱸ ᱫᱚ ᱫᱤᱥᱩᱣᱟᱹᱛᱟᱹᱨᱤ ᱥᱟᱥᱚᱱ ᱮ ᱟᱯᱱᱟᱨ ᱞᱮᱜ-ᱟ ᱾ ᱯᱮᱲᱟ ᱵᱮᱵᱷᱟᱨ ᱞᱟᱹᱜᱤᱫ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱫᱚ ᱧᱩᱛᱩᱢ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱡᱚᱢᱟᱜ, ᱞᱟᱠᱪᱟᱨ, ᱦᱮᱲᱮᱢ ᱞᱟᱹᱰᱩ ᱟᱨ ᱢᱚᱭᱛᱷᱟᱞᱤ ᱯᱟᱹᱨᱥᱤ ᱞᱟᱹᱜᱤᱫ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜ-ᱟ ᱾

ᱚᱛᱱᱚ
ᱢᱚᱫᱷᱩᱵᱚᱱᱤ ᱵᱟᱡᱟᱨ ᱨᱮᱭᱟᱜ ᱚᱵᱚᱥᱛᱟᱱ ᱫᱚ ᱦᱩᱭᱩᱜ ᱠᱟᱱᱟ  ᱾  ᱱᱚᱣᱟ ᱵᱟᱡᱟᱨ ᱫᱚ ᱫᱚᱨᱭᱟ ᱠᱷᱚᱱᱟᱜ ᱕᱖ ᱢᱤᱴᱚᱨ (᱑᱘᱓ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ-ᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱢᱚᱫᱷᱩᱵᱚᱱᱤ ᱵᱟᱡᱟᱨ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱖᱖,᱒᱘᱕ ᱡᱷᱚᱬ ᱾ ᱩᱱᱠᱩ ᱠᱷᱳᱱᱟᱜ ᱠᱚᱲᱟ ᱦᱟᱜ ᱮᱞ ᱫᱚ ᱕᱓% ᱟᱨ ᱠᱩᱲᱤᱭᱟᱜ ᱮᱞ ᱫᱚ ᱔᱗% ᱾ ᱢᱚᱫᱷᱩᱵᱚᱱᱤ ᱵᱟᱡᱟᱨ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱐% ᱾ ᱟᱵᱚ ᱥᱤᱚᱛ ᱫᱤᱥᱚᱢ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱕᱙ᱹ᱕% ᱾ ᱚᱱᱟ ᱛᱮ ᱢᱚᱫᱷᱩᱵᱚᱱᱤ ᱵᱟᱡᱟᱨ ᱮᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱫᱤᱥᱚᱢ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱠᱷᱚᱱᱟᱜ ᱵᱟᱹᱲᱛᱤ ᱜᱮᱭᱟ ᱾ ᱢᱚᱫᱷᱩᱵᱚᱱᱤ ᱵᱟᱡᱟᱨ ᱨᱮᱭᱟᱜ ᱠᱚᱲᱟ ᱠᱚᱣᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱗% ᱟᱨ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱓% ᱾ ᱱᱚᱣᱟ ᱵᱟᱡᱟᱨ ᱨᱮ ᱢᱮᱱᱟᱜ ᱠᱚ ᱜᱤᱫᱽᱨᱟᱹ ᱦᱟᱜ ᱮᱞ ᱫᱚ ᱦᱚᱲ ᱮᱞ ᱨᱮᱭᱟᱜ ᱑᱖% ᱾ 

ᱦᱤᱡᱩᱜ ᱥᱮᱱᱚᱜ
ᱵᱟᱹᱱᱤᱡᱽ ᱵᱮᱯᱟᱨ
ᱞᱚᱣᱠᱟᱦᱟ ᱵᱟᱡᱟᱨ ᱫᱚ ᱱᱮᱯᱟᱞ ᱫᱤᱥᱚᱢ ᱨᱮᱭᱟᱜ ᱛᱷᱟᱫᱤ ᱵᱟᱡᱟᱨ ᱥᱩᱨ ᱨᱮ ᱢᱮᱱᱟᱜ-ᱟ ᱾ ᱵᱷᱟᱨᱚᱛ  ᱫᱤᱥᱚᱢ ᱨᱮᱭᱟᱜ ᱞᱚᱣᱠᱟᱦᱟ ᱟᱨ ᱱᱮᱯᱟᱞ ᱫᱤᱥᱚᱢ ᱨᱮᱭᱟᱜ ᱛᱷᱟᱫᱤ ᱵᱟᱡᱟᱨ ᱵᱟᱨᱮᱭᱟ ᱫᱤᱥᱚᱢ ᱵᱟᱹᱱᱤᱡᱽ ᱵᱮᱚᱟᱨ ᱞᱟᱹᱜᱤᱫ ᱵᱷᱟᱹᱜᱤ ᱡᱟᱭᱜᱟ ᱠᱟᱱᱟ ᱾  ᱱᱮᱯᱟᱞ ᱥᱚᱨᱠᱟᱨ ᱱᱚᱣᱟ ᱵᱟᱡᱟᱨ ᱨᱮ ᱵᱟᱹᱱᱤᱡᱽ ᱞᱟᱹᱜᱤᱫ ᱢᱤᱫ ᱚᱟᱹᱯᱤᱥ ᱮ ᱠᱷᱩᱞᱟᱹ ᱟᱠᱟᱫᱟ ᱾  ᱵᱷᱟᱨᱚᱛ ᱥᱚᱨᱠᱟᱨ ᱦᱚᱸ ᱱᱚᱰᱮ ᱵᱟᱹᱱᱤᱡᱽ ᱵᱮᱯᱟᱨ ᱞᱟᱹᱜᱤᱫ ᱢᱤᱫ ᱩᱥᱩᱞ ᱛᱷᱚᱱᱚᱛ ᱨᱮᱭᱟᱜ ᱴᱮᱥᱚᱱ ᱮ ᱠᱷᱩᱞᱟᱹ ᱟᱠᱟᱫᱟ ᱾http://www.cybex.in/Notifications/17-2012-Amends-Notification-63-1994-9672.aspx

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ